CELEX: 32016R0822
Language: fi
Date: 2016-04-21 00:00:00
Title: Komission delegoitu asetus (EU) 2016/822, annettu 21 päivänä huhtikuuta 2016, delegoidun asetuksen (EU) N:o 153/2013 muuttamisesta eri rahoitusvälinelajien osalta huomioon otettavien realisoinnin aikavälien osalta (ETA:n kannalta merkityksellinen teksti)

26.5.2016   
            
            
               FI
            
            
               Euroopan unionin virallinen lehti
            
            
               L 137/1
            
         KOMISSION DELEGOITU ASETUS (EU) 2016/822,
   annettu 21 päivänä huhtikuuta 2016,
   delegoidun asetuksen (EU) N:o 153/2013 muuttamisesta eri rahoitusvälinelajien osalta huomioon otettavien realisoinnin aikavälien osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon OTC-johdannaisista, keskusvastapuolista ja kauppatietorekistereistä 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (1) ja erityisesti sen 41 artiklan 5 kohdan,
   sekä katsoo seuraavaa:
   
               (1)
            
            
               Komission delegoidussa asetuksessa (EU) N:o 153/2013 (2) vahvistetaan tekniset sääntelystandardit keskusvastapuoliin liittyvistä vaatimuksista, jotka koskevat eri rahoitusvälinelajien osalta huomioon otettavia realisoinnin aikavälejä. On tarpeen pitää nämä tekniset sääntelystandardit ajan tasalla lainsäädännön kehityksen suhteen.
            
         
               (2)
            
            
               Laskettaessa vakuuksia, jotka tarvitaan keskusvastapuoleen kohdistuvan markkinariskin kattamiseen, tietyt tilirakenteet, jotka perustuvat bruttoperusteisesti laskettuun vähintään yhden päivän realisointiaikaan, kattavat riittävästi keskusvastapuoleen kohdistuvan riskin, suojaavat paremmin asiakkaita ja vähentävät järjestelmäriskejä. Sen vuoksi tällainen realisointiajan vähimmäiskesto olisi sallittava määritettäessä muista kuin OTC-johdannaisista koostuvia asiakkaiden positioita, jos tietyt edellytykset täyttyvät.
            
         
               (3)
            
            
               Koska yksilöllisesti erotellut tilit suojaavat asiakkaita vielä paremmin kuin bruttoperusteiset yhteistilit, realisointiajan vähimmäiskeston olisi oltava yhtä pitkä laskettaessa vakuuksia yksilöllisesti eroteltuja tilejä ja bruttoperusteisia yhteistilejä varten.
            
         
               (4)
            
            
               Keskusvastapuolille, jotka eivät päivän aikana jaottele transaktioita asiakaskohtaisesti, realisointiajan vähimmäiskeston lyhentäminen kahdesta päivästä yhteen päivään saattaisi merkitä sitä, että keskusvastapuoli vaatii vakuudet päiväkohtaisesti nettoperusteisina sellaisia uusia transaktioita varten, jotka määritetään päivän aikana ja joita ei jaotella asiakaskohtaisesti. Tämä saattaisi altistaa keskusvastapuolen merkittäville tappioille, jos päivänsisäisesti esiintyy hintaliikkeitä, jotka eivät käynnistä päivänsisäisten vakuuksien vaatimista. Tästä syystä olisi vahvistettava tietty kynnysarvo sen varmistamiseksi, että keskusvastapuolet vaativat päivänsisäiset vakuudet ja ovat riittävästi suojattuja realisointiajan lyhennyksestä huolimatta.
            
         
               (5)
            
            
               Sen vuoksi delegoitua asetusta (EU) N:o 153/2013 olisi muutettava.
            
         
               (6)
            
            
               Tämä asetus perustuu teknisten sääntelystandardien luonnoksiin, jotka Euroopan arvopaperimarkkinaviranomainen, jäljempänä ’EAMV’, on toimittanut komissiolle kuultuaan Euroopan pankkiviranomaista ja Euroopan keskuspankkijärjestelmää.
            
         
               (7)
            
            
               EAMV on Euroopan parlamentin ja neuvoston asetuksen (EU) N:o 1095/2010 (3) 10 artiklan mukaisesti järjestänyt avoimia julkisia kuulemisia tämän asetuksen perusteena olevista teknisten sääntelystandardien luonnoksista, analysoinut mahdollisia asiaan liittyviä kustannuksia ja hyötyjä sekä pyytänyt lausunnon asetuksen (EU) N:o 1095/2010 37 artiklan mukaisesti perustetulta arvopaperimarkkina-alan osallisryhmältä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan delegoidun asetuksen (EU) N:o 153/2013 26 artikla seuraavasti:
   
               1)
            
            
               Korvataan 1 ja 2 kohta seuraavasti:
               ”1.   Asetuksen (EU) N:o 648/2012 41 artiklan soveltamiseksi keskusvastapuolen on vahvistettava asianmukaiset realisoinnin aikavälit ottaen huomioon määritettävän rahoitusvälineen ominaisuudet, sen tilin tyyppi, jolla rahoitusvälinettä säilytetään, markkina, jolla rahoitusvälineellä käydään kauppaa, sekä seuraavat realisoinnin vähimmäisaikavälit:
               
                           a)
                        
                        
                           viisi pankkipäivää OTC-johdannaisten osalta;
                        
                     
                           b)
                        
                        
                           kaksi pankkipäivää sellaisten muiden rahoitusvälineiden kuin OTC-johdannaisten osalta, joita säilytetään tileillä, jotka eivät täytä c alakohdassa vahvistettuja edellytyksiä:
                        
                     
                           c)
                        
                        
                           yksi pankkipäivä yhteisasiakastileillä tai yksilöllisesti erotelluilla tileillä säilytettävien muiden rahoitusvälineiden kuin OTC-johdannaisten osalta edellyttäen, että seuraavat edellytykset täyttyvät:
                           
                                       i)
                                    
                                    
                                       keskusvastapuoli pitää erikseen kirjaa kunkin asiakkaan positioista ainakin jokaisen vuorokauden lopussa, laskee vakuudet kunkin asiakkaan osalta ja kerää kuhunkin asiakkaaseen sovellettavien vakuusvaatimusten summan bruttoperusteisesti:
                                    
                                 
                                       ii)
                                    
                                    
                                       kaikkien asiakkaiden henkilöllisyys on keskusvastapuolen tiedossa;
                                    
                                 
                                       iii)
                                    
                                    
                                       tilillä säilytetyt positiot eivät ole määritysosapuolen kanssa samaan ryhmään kuuluvien yritysten positioita;
                                    
                                 
                                       iv)
                                    
                                    
                                       keskusvastapuoli mittaa vastuut ja laskee kutakin tiliä varten alkuvakuuksia ja vaihtelevia vakuuksia koskevat vaatimukset lähes reaaliaikaisesti ja vähintään tunnin välein päivän aikana käyttäen ajantasaistettuja positioita ja hintoja;
                                    
                                 
                                       v)
                                    
                                    
                                       jos keskusvastapuoli ei jaottele uusia transaktioita asiakaskohtaisesti päivän aikana, se kerää vakuudet tunnin sisällä siitä, kun iv alakohdan mukaisesti lasketut vakuusvaatimukset ovat yli 110 prosenttia ajantasaistetuista käytettävissä olevista vakuuksista X luvun mukaisesti, ellei keskusvastapuolelle maksettavien päivänsisäisten vakuuksien määrä ole keskusvastapuolen ennalta vahvistaman ja toimivaltaisen viranomaisen hyväksymän määrän perusteella olennainen ja siinä määrin kuin aiemmin asiakaskohtaisesti jaotelluille transaktioille vaaditaan vakuudet erillisinä transaktioista, joita ei jaotella päivän aikana.
                                    
                                 
                     2.   Kaikissa tapauksissa keskusvastapuolen on asianmukaista realisoinnin aikaväliä määritettäessä arvioitava ja laskettava yhteen ainakin seuraavat:
               
                           a)
                        
                        
                           pisin mahdollinen ajanjakso, joka voi kestää viimeisestä vakuuksien keruusta siihen asti, kun keskusvastapuoli toteaa maksukyvyttömyyden tai käynnistää maksukyvyttömyyden hallinnointimenettelyn;
                        
                     
                           b)
                        
                        
                           ajanjakso, joka arvioidaan tarvittavan siihen, että määritysosapuolen maksukyvyttömyyden hallinnointistrategia suunnitellaan ja toteutetaan ottaen huomioon kunkin rahoitusvälinelajin ominaisuudet, mukaan luettuina likviditeettitaso ja positioiden suuruus ja keskittyminen, sekä markkinat, joilla keskusvastapuoli sulkee tai suojaa kokonaan määritysosapuolen position;
                        
                     
                           c)
                        
                        
                           tarvittaessa aika, joka tarvitaan keskusvastapuoleen kohdistuvan vastapuoliriskin kattamiseksi.”;
                        
                     
         
               2)
            
            
               Korvataan 4 kohdan b alakohta seuraavasti:
               
                           ”b)
                        
                        
                           kyseinen aikaväli on vähintään kaksi pankkipäivää, tai yksi pankkipäivä, jos 1 kohdan c alakohdassa säädetyt edellytykset täyttyvät.”
                        
                     
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä huhtikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 201, 27.7.2012, s. 1.
   
      (2)  Komission delegoitu asetus (EU) N:o 153/2013, annettu 19 päivänä joulukuuta 2012, Euroopan parlamentin ja neuvoston asetuksen (EU) N:o 648/2012 täydentämisestä keskusvastapuoliin liittyviä vaatimuksia koskevien teknisten sääntelystandardien osalta (EUVL L 52, 23.2.2013, s. 41).
   
      (3)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).